[{"text_idx": "#000006", "text": "Cysylltu gweithredu cymunedol, lleol a chenedlaethol er mwyn creu dyfodol gwell"}, {"text_idx": "#000008", "text": "Mae rhaglen weithredu ymarferol wedi cael ei lansio i archwilio sut gall gweithredu o dan arweiniad y gymuned helpu i adeiladu dyfodol tecach, gwyrddach a iachach. Bydd yn dysgu gan grwpiau amrywiol o bobl, sefydliadau a phartneriaethau sydd a\u0302 syniadau am sut i greu newid yn eu cymunedau."}, {"text_idx": "#000014", "text": "Yn seiliedig ar fethodoleg sefydledig Canlyniadau Pw\u0302er Pobl, byddwn yn defnyddio dulliau prototeipio i gefnogi cyfres o arbrofion traws-sector ar y cyd sy\u2019n seiliedig ar y gymuned ac yn cefnogi timau i brofi eu syniadau yn gyflym ac yna i fwydo mewn i gynlluniau tymor hwy ar gyfer cynaliadwyedd."}, {"text_idx": "#000015", "text": "Bydd y rhaglen yn adeiladu ar y cynnydd a\u2019r gydnabyddiaeth gynyddol o ymgysylltiad cymunedol yn ystod pandemig Covid-19. Bydd yn cyfrannu at waith parhaus gan CGGC a rhanddeiliaid ehangach i rymuso cymunedau. Bydd timau\u2019n edrych ar sut mae perthnasoedd lleol yn helpu pethau da i ddigwydd, neu beidio."}, {"text_idx": "#000016", "text": "Nod trosfwaol y rhaglen yw creu effaith, dysg a mewnwelediad i helpu llunwyr polisi i ddeall sut gall strategaeth genedlaethol gefnogi cymunedau i ffynnu. Yn y pen draw, bydd yn ceisio grymuso a galluogi cymunedau, ac yn archwilio beth sydd ei angen er mwyn rhoi gweithredu gwirfoddol wrth galon cymunedau lleol."}]